Politiforbundets formand vil helst være fri for, at hans medlemmer bliver filmet, når de gør deres arbejde. Men hvis det er alvorligt er det en god ide at filme, mener direktøren for Den Uafhængige Politiklagemyndighed.

En anholdelse i Horsens den 10. juni blev filmet og er nu set mere end 86.000 tusind gange på Youtube og delt af knap 1700 personer på Facebook.

I videoen på fire et halvt minut kan man se to betjente anholde en ung mand.

Politiformand: Grænseoverskridende at blive filmet

Læs også : Anholdelse på YouTube skal undersøges af jurister

- Ned på maven med dig, siger den ene betjent på videoen, imens den anholdtes venner optager det med en mobiltelefon.

Netop det at blive optaget som betjent er enormt ubehageligt, mener formand for Politiforbundet, Claus Oxfeldt.

- Det er enormt grænseoverskridende. Imens man laver en politiopgave, så er der nogen - typisk parter - som kender vedkommende, der er ved at blive anholdt, og de står og optager det her, siger Claus Oxfeldt, der mener det sker oftere og oftere.

Klagemyndighed har taget sagen op

- Når flere og flere kommer i besiddelse af en smartphone, hvor man kan optage, så vil vi også opleve mere og mere, at politiopgaver bliver optaget, siger politiformanden.

Den Uafhængige Politiklagemyndighed har nu valgt at se på sagen fra Horsens efter videoen er blevet et viralt hit.

Det er ikke første gang, at sager bliver taget op på baggrund af en video, siger direktør Kirsten Dyrman.

Klagemyndighed: Optag med mobilen

- Hvis man gik ti år tilbage og kiggede på klager over politiet og så frem til tilsvarende klager i dag, så er der langt flere sager, som kommer til vores kendskab, hvor der er lagt en video eller optagelse ved, af hvad der bliver gjort eller sagt.

Og videoer kan skabe overblik, forklarer hun: